62023TJ0573_RES
Asia T‑573/23
Positive Group PAO
vastaan
Euroopan unionin neuvosto
Unionin yleisen tuomioistuimen tuomio (laajennettu kahdeksas jaosto) 10.9.2025
Yhteinen ulko- ja turvallisuuspolitiikka – Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta toteutetut rajoittavat toimenpiteet – Varojen jäädyttäminen – Luettelo henkilöistä, yhteisöistä ja elimistä, joiden varat ja taloudelliset resurssit jäädytetään – Kantajan nimen merkitseminen luetteloon ja pysyttäminen luettelossa – Käsite ”Venäjän tietotekniikka-alalla toimivat yhteisöt, joilla on FSB:n lupa” – Päätöksen 2014/145/YUTP 2 artiklan 1 kohdan i alakohta – Asetuksen (EU) N:o 269/2014 3 artiklan 1 kohdan i alakohta – Lainvastaisuusväite – Arviointivirhe – Perusteluvelvollisuus – Puolustautumisoikeudet
Tuomioistuinmenettely – Väliintulo – Väliintulokirjelmä – Muotovaatimukset – Yhteenveto kanneperusteista – Tutkittavaksi ottaminen
(Unionin yleisen tuomioistuimen työjärjestyksen 145 artiklan 2 kohdan b alakohta)
(ks. 32–36 kohta)
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet –Rajoittavien toimenpiteiden toteuttamisperusteet – Oikeushenkilöt, yhteisö tai elimet, jotka toimivat Venäjän tietotekniikka-alalla ja joilla on FSB:n lupa tai aseita ja puolustustarvikkeita koskeva lupa – Oikeusvarmuuden periaatteen, joka edellyttää oikeussääntöjen vaikutusten selkeyttä, täsmällisyyttä ja ennakoitavuutta, noudattaminen
(SEU 21 artiklan 2 kohdan c alakohta; neuvoston päätös 2014/145/YUTP, sellaisena kuin se on muutettuna päätöksillä (YUTP) 2023/1218, (YUTP) 2023/1767 ja (YUTP) 2024/847 ja päätöksen (YUTP) 2024/2456 2 artiklan 1 kohdan i alakohdalla; neuvoston asetuksen N:o 269/2014 3 artiklan 1 kohdan i alakohta ja asetukset 2023/1216, 2023/1765, 2024/849 ja 2024/2455)
(ks. 44–49, 52, 65, 75 ja 76 kohta)
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet –Oikeushenkilöiden, yhteisöjen tai elinten, jotka toimivat Venäjän tietotekniikka-alalla ja joilla on FSB:n lupa tai aseita ja puolustustarvikkeita koskeva lupa, varojen jäädyttäminen – Neuvosto ei kohdista rajoittavia toimenpiteitä muihin samanlaisessa tilanteessa oleviin henkilöihin, yhteisöihin tai elimiin – Neuvoston harkintavallan määräytyminen asiaa koskevan lainsäädännön tavoitteiden mukaan
(SEU 21 artiklan 2 kohdan c alakohta; neuvoston päätös 2014/145/YUTP, sellaisena kuin se on muutettuna päätöksellä (YUTP) 2023/1218, (YUTP) 2023/1767 ja (YUTP) 2024/847 ja päätöksen (YUTP) 2024/2456 2 artiklan 1 kohdan i alakohdalla; neuvoston asetuksen N:o 269/2014 3 artiklan 1 kohdan i alakohta ja asetukset 2023/1216, 2023/1765, 2024/849 ja 2024/2455)
(ks. 50 ja 51 kohta)
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet – Rajoittavien toimenpiteiden toteuttamisperusteet – Oikeushenkilöt, yhteisö tai elimet, jotka toimivat Venäjän tietotekniikka-alalla ja joilla on FSB:n lupa tai aseita ja puolustustarvikkeita koskeva lupa – FSB:n myöntämän luvan käsite
(Neuvoston päätös 2014/145/YUTP, sellaisena kuin se on muutettuna päätöksillä (YUTP) 2023/1218 ja (YUTP) 2023/1767 ja päätöksen (YUTP) 2024/2456 2 artiklan 1 kohdan i alakohdalla; neuvoston asetuksen N:o 269/2014 3 artiklan 1 kohdan i alakohta ja asetukset 2023/1216, 2023/1765 ja 2024/2455)
(ks. 57–64, 74, 126, 127, 140, 141, 231, 255, 256 ja 266 kohta)
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet – Rajoittavien toimenpiteiden toteuttamisperusteet – Oikeushenkilöt, yhteisö tai elimet, jotka toimivat Venäjän tietotekniikka-alalla ja joilla on FSB:n lupa tai aseita ja puolustustarvikkeita koskeva lupa – Yhteisön käsite – Emoyhtiön ja sen tytäryhtiöiden kuuluminen tämän käsitteen alaan – Edellytykset – Emoyhtiön määräävä vaikutusvalta tytäryhtiössä
(SEU 21 artiklan 2 kohdan c alakohta; neuvoston päätös 2014/145/YUTP, sellaisena kuin se on muutettuna päätöksillä (YUTP) 2023/1218 ja (YUTP) 2023/1767 ja päätöksen (YUTP) 2024/2456 2 artiklan 1 kohdan i alakohdalla; neuvoston asetuksen N:o 269/2014 3 artiklan 1 kohdan i alakohta ja asetukset 2023/1216, 2023/1765 ja 2024/2455)
(ks. 78–86, 184, 185, 253, 254 ja 257 kohta)
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet – Rajoittavien toimenpiteiden toteuttamisperusteet – Oikeushenkilöt, yhteisö tai elimet, jotka toimivat Venäjän tietotekniikka-alalla ja joilla on FSB:n lupa tai aseita ja puolustustarvikkeita koskeva lupa – Venäjän tietotekniikka-alan ja Venäjän turvallisuuspalvelun väliset yhteydet – Suoraa yhteyttä informaatiosodankäyntiin ei vaadita – Rajoittavien toimenpiteiden asianmukaisuus – Rajoittavat toimenpiteet, joilla on yhteisen ulko- ja turvallisuuspolitiikan mukainen oikeutettu tavoite – Suhteellisuusperiaatteen noudattaminen
(SEU 3 artiklan 1 kohta, SEU 5 artikla ja SEU 21 artiklan 2 kohdan c alakohta; neuvoston päätös 2014/145/YUTP, sellaisena kuin se on muutettuna päätöksillä (YUTP) 2023/1218, (YUTP) 2023/1767, (YUTP) 2024/847 ja päätöksen (YUTP) 2024/2456 2 artiklan 1 kohdan i alakohdalla; neuvoston asetuksen N:o 269/2014 3 artiklan 1 kohdan i alakohta ja asetukset 2023/1216, 2023/1765, 2024/849 ja 2024/2455)
(ks. 90–106, 110, 115, 118–121, 128–133 ja 143 kohta)
Euroopan unioni – Toimielinten toimien laillisuuden tuomioistuinvalvonta – Ukrainan tilanteen johdosta toteutetut rajoittavat toimenpiteet – Valvonnan ulottuvuus – Yleisiin sääntöihin rajoitettu valvonta – Valvonta ulottuu tosiseikkojen arviointiin ja todisteiden tarkasteluun tiettyihin yhteisöihin sovellettavien toimien osalta – Rajoittavien toimenpiteiden toteuttamisperusteet – Venäjän tietotekniikka-alan ja turvallisuuspalvelun väliset yhteydet – Neuvoston on mahdotonta esittää täsmällisiä todisteita ja objektiivisia tietoja toiminnasta, joka on lähtökohtaisesti salaista – Neuvoston harkintavalta
(SEUT 275 artiklan toinen kohta; neuvoston päätös 2014/145/YUTP, sellaisena kuin se on muutettuna päätöksillä (YUTP) 2023/1218, (YUTP) 2023/1767 ja (YUTP) 2024/847 ja päätöksen (YUTP) 2024/2456 2 artiklan 1 kohdan i alakohdalla; neuvoston asetuksen N:o 269/2014 3 artiklan 1 kohdan i alakohta ja asetukset 2023/1216, 2023/1765, 2024/849 ja 2024/2455)
(ks. 111–113, 116 ja 117 kohta)
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet –Tiettyjen henkilöiden ja yhteisöjen maahantulon ja kauttakulun kieltäminen ja varojen jäädyttäminen Ukrainan tilanteen johdosta – Elinkeinovapauden rajoittaminen – Hyväksyttävyys – Edellytykset – Lailla käyttöön otettu rajoitus – Sen oikeuden keskeisen sisällön kunnioittaminen, johon vedotaan – Sellaisen yleisen edun mukaisen tavoitteen saavuttaminen, jonka unioni on sellaiseksi tunnustanut – Suhteellisuusperiaatteen noudattaminen – Edellytysten täyttyminen
(SEU 3 artiklan 5 kohta ja SEU 21 artikla; Euroopan unionin perusoikeuskirjan 16 artikla ja 52 artiklan 1 kohta; neuvoston päätös 2014/145/YUTP, sellaisena kuin se on muutettuna päätöksillä (YUTP) 2023/1218, (YUTP) 2023/1767 ja (YUTP) 2024/847 ja päätöksen (YUTP) 2024/2456 2 artiklan 1 kohdan i alakohdalla; neuvoston asetuksen N:o 269/2014 3 artiklan 1 kohdan i alakohta ja asetukset 2023/1216, 2023/1765, 2024/849 ja 2024/2455)
(ks. 146–155 kohta)
Toimielinten säädökset, päätökset ja muut toimet – Perustelut – Perusteluvelvollisuuden laajuus – Ukrainan tilanteen johdosta toteutetut rajoittavat toimenpiteet – Tiettyjen henkilöiden ja yhteisöjen varojen jäädyttäminen Ukrainan tilanteen johdosta – Velvollisuus yksilöidä perusteluissa ne erityiset ja konkreettiset seikat, jotka oikeuttavat kyseisen toimenpiteen toteuttamisen – Päätös, joka on tehty asianomaiselle tutussa asiayhteydessä, minkä vuoksi hän pystyy ymmärtämään itseensä kohdistuvan toimenpiteen ulottuvuuden – Suppeiden perustelujen hyväksyttävyys
(SEUT 296 artiklan 2 kohta; neuvoston päätös 2014/145/YUTP, sellaisena kuin se on muutettuna päätöksillä (YUTP) 2023/1218, (YUTP) 2023/1767 ja (YUTP) 2024/847; neuvoston asetukset N:o 269/2014, 2023/1216, 2023/1765 ja 2024/849)
(ks. 159–171 kohta)
Euroopan unioni – Toimielinten toimien laillisuuden tuomioistuinvalvonta – Ukrainan tilanteen johdosta toteutetut rajoittavat toimenpiteet – Valvonnan laajuus – Näyttö toimenpiteen perusteltavuudesta – Unionin toimivaltaisen viranomaisen velvollisuus osoittaa kyseessä olevien henkilöiden tai yhteisöjen osalta vahvistettujen perusteiden perusteltavuus siinä tapauksessa, että ne riitautetaan – Merkitseminen luetteloon konkreettisten, täsmällisten ja yhtäpitävien todisteiden kokonaisuuden perusteella – Arviointivirhettä ei tehty
(Euroopan unionin perusoikeuskirjan 47 artikla; neuvoston päätös 2014/145/YUTP, sellaisena kuin se on muutettuna päätöksillä (YUTP) 2023/1218, (YUTP) 2023/1767 ja (YUTP) 2024/847 ja päätöksen (YUTP) 2024/2456 2 artiklan 1 kohdan i alakohdalla; neuvoston asetuksen N:o 269/2014 3 artiklan 1 kohdan i alakohta ja asetukset 2023/1216, 2023/1765, 2024/849 ja 2024/2455)
(ks. 174–176, 191–199, 204, 210, 211, 217, 223–226, 236–243, 248–250, 259, 265 ja 269–277 kohta)
Euroopan unioni – Toimielinten toimien laillisuuden tuomioistuinvalvonta – Ukrainan tilanteen johdosta toteutetut rajoittavat toimenpiteet – Valvonnan laajuus – Kantajan merkitseminen riidanalaisen päätöksen liitteenä olevaan luetteloon Venäjän tietotekniikka-alalla toimivana oikeushenkilönä, yhteisönä tai elimenä, jolla on FSB:n lupa tai aseita ja puolustustarvikkeita koskeva lupa – Julkisesti saatavilla olevat asiakirjat – Vapaan todistusharkinnan periaate – Esitetyt seikat, jotka puhuvat asianomaista vastaan tai hänen puolestaan
(Neuvoston päätös 2014/145/YUTP, sellaisena kuin se on muutettuna päätöksillä (YUTP) 2023/1218, (YUTP) 2023/1767, (YUTP) 2024/847 ja (YUTP) 2024/2456; neuvoston asetukset N:o 269/2014, 2023/1216, 2023/1765, 2024/849 ja 2024/2455)
(ks. 178, 179, 208 ja 209 kohta)
Euroopan unionin oikeus – Periaatteet – Puolustautumisoikeudet – Oikeus tulla kuulluksi – Ukrainan tilanteen johdosta toteutetut rajoittavat toimenpiteet – Oikeushenkilöiden, yhteisöjen tai elinten, jotka toimivat Venäjän tietotekniikka-alalla ja joilla on FSB:n lupa tai aseita ja puolustustarvikkeita koskeva lupa, varojen jäädyttäminen – Rajoittavien toimenpiteiden toteuttamisperusteet – Yleisesti sovellettavat toimenpiteet – Neuvostolla ei ole velvollisuutta toimittaa ennakolta kantajalle todisteita, jotka oikeuttavaat neuvoston ottamaan käyttöön uuden kriteerin
(SEUT 29 artikla; SEUT 215 artikla; Euroopan unionin perusoikeuskirjan 41 artiklan 2 kohdan a alakohta; neuvoston päätös 2014/145/YUTP, sellaisena kuin se on muutettuna neuvoston päätöksillä (YUTP) 2023/1218, (YUTP) 2023/1767 ja (YUTP) 2024/847 ja päätöksen (YUTP) 2024/2456 2 artiklan 1 kohdan i alakohdalla; neuvoston asetuksen N:o 269/2014 3 artiklan 1 kohdan i alakohta ja asetukset 2023/1216, 2023/1765, 2024/849 ja 2024/2455)
(ks. 289 ja 290 kohta)
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet –Oikeushenkilöiden, yhteisöjen tai elinten, jotka toimivat Venäjän tietotekniikka-alalla ja joilla on FSB:n lupa tai aseita ja puolustustarvikkeita koskeva lupa, varojen jäädyttäminen – Puolustautumisoikeudet – Myöhempi päätös, jolla kantajan nimi pysytettiin rajoittavien toimenpiteiden kohteena olevien henkilöiden luettelossa – Rajoittavien toimenpiteiden säännöllisessä uudelleentarkastelussa huomioon otettujen uusien seikkojen ilmoittaminen asianomaiselle henkilölle – Oikeutta tulla kuulluksi ei ole loukattu
(Euroopan unionin perusoikeuskirja, 41 artiklan 2 kohdan a alakohta; neuvoston päätös 2014/145/YUTP, sellaisena kuin se on muutettuna päätöksellä (YUTP) 2023/1767 ja päätöksellä (YUTP) 2024/2456, 6 artiklan 3 kohta; neuvoston asetuksen N:o 269/2014 14 artiklan 4 kohta ja asetukset 2023/1765 ja 2024/2455)
(ks. 294, 295, 301 ja 318 kohta)
Euroopan unionin oikeus – Periaatteet – Puolustautumisoikeudet – Oikeus tulla kuulluksi – Neuvosto ei ole velvollinen vastaamaan kyseisten henkilöiden tai yhteisöjen esittämiin huomautuksiin ennen aiottujen rajoittavien toimenpiteiden hyväksymistä
(Euroopan unionin perusoikeuskirja, 41 artiklan 2 kohta)
(ks. 308 ja 312 kohta)
Tiivistelmä
Tuomiossaan unionin yleinen tuomioistuin hylkää kumoamiskanteen, jonka Positive Group PAO on nostanut toimista, joiden nojalla Euroopan unionin neuvosto merkitsi sen nimen Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta toteutettujen rajoittavien toimenpiteiden kohteena olevien henkilöiden ja yhteisöjen luetteloihin. Käsiteltävässä asiassa unionin yleisellä tuomioistuimella on erityisesti tilaisuus lausua ensimmäistä kertaa sen päätöksessä 2014/145 (
1
) 2 artiklan 1 kohdan i alakohdassa vahvistetun kriteerin (jäljempänä i alakohdassa vahvistettu kriteeri) lainmukaisuudesta, jonka mukaan neuvosto voi kohdistaa rajoittavia toimenpiteitä Venäjän tietotekniikka-alalla toimiviin oikeushenkilöihin, yhteisöihin ja elimiin, joilla on FSB:n lupa.
Tämä tuomio liittyy rajoittaviin toimenpiteisiin, jotka unioni on toteuttanut Venäjän federaation Ukrainaan 24.2.2022 käynnistämän sotilaallisen hyökkäyksen jälkeen. Positive Group PAO:n varat ja taloudelliset resurssit jäädytettiin Euroopan unionissa ensin kesä- ja syyskuussa 2023 (
2
) ja sen jälkeen maalis- ja syyskuussa 2024 (
3
) sillä perusteella, että Positive Group PAO on Venäjän tietotekniikka-alalla toimiva yhteisö, jolla on FSB:n hallinnoima lupa. Neuvosto muutti syyskuussa 2024 perustetta, jonka nojalla kantajan nimi oli merkitty kyseessä oleviin luetteloihin, ja täsmensi, että kantaja on Venäjälle sijoittautuneen monialayrityksen, johon kuuluu AO Pozitiv Teknolodzhiz, holdingyhtiö, ja että AO Pozitiv Teknolodzhiz toimii Venäjän tietotekniikka-alalla ja sillä on FSB:n hallinnoima lupa.
Kumoamiskanteensa tueksi kantaja esittää i alakohdassa vahvistettua kriteeriä koskevan lainvastaisuusväitteen ja vetoaa muun muassa neuvoston väitetysti tekemiin arviointivirheisiin.
Unionin yleisen tuomioistuimen arviointi
Ensinnäkin unionin yleinen tuomioistuin toteaa i alakohdassa vahvistetusta kriteeristä esitetystä lainvastaisuusväitteestä, että kyseinen kriteeri on ennakoitavuuden ja oikeusvarmuuden periaatteiden mukainen, koska se on riittävän selkeä ja ennakoitava, ja että neuvoston harkintavalta on rajattu kyseisiä rajoittavia toimenpiteistä koskevassa säännöstössä tavoitelluilla päämäärillä. Tältä osin unionin yleinen tuomioistuin huomauttaa, että i alakohdassa vahvistetun kriteerin soveltamisedellytyksissä määritellään objektiivisesti tietty henkilöryhmä. Kyseisen kriteerin soveltaminen nimittäin edellyttää kahden objektiivisen edellytyksen täyttymistä, eli ensinnäkin sitä, että kyseinen oikeushenkilö, yhteisö tai elin on Venäjän tietotekniikka-alalla toimiva yhteisö, ja toiseksi sitä, että sillä on FSB:n lupa tai aseita ja puolustustarvikkeita koskeva lupa. Lisäksi i alakohdassa vahvistettu kriteeri kuuluu oikeudelliseen kehykseen, joka on rajattu kyseisillä rajoittavilla toimenpiteillä tavoitelluilla päämäärillä eli tarpeella painostaa mahdollisimman tehokkaasti Venäjän viranomaisia, jotta ne lopettavat Ukrainassa epävakautta aiheuttavat toimensa ja politiikkansa sekä sotilaallisen hyökkäyksensä Ukrainaan. Nämä rajoittavat toimenpiteet palvelevat SEU 21 artiklan 2 kohdan c alakohdassa tarkoitettua päämäärää.
Unionin yleinen tuomioistuin täsmentää, että jos tytäryhtiö on emoyhtiön omistuksessa tai määräysvallassa siten, että emoyhtiö käyttää siinä ratkaisevaa vaikutusvaltaa, tytäryhtiö ja emoyhtiö muodostavat yhden yhteisön i alakohdassa vahvistetussa kriteerissä tarkoitetussa merkityksessä. Näin ollen edellytykset emoyhtiöstä ja sen tytäryhtiöstä muodostuvan yhteisön merkitsemiselle luetteloon i alakohdassa vahvistetun kriteerin nojalla täyttyvät, jos tytäryhtiö toimii Venäjän tietotekniikka-alalla ja sillä on FSB:n lupa.
Toiseksi unionin yleinen tuomioistuin katsoo, ettei i alakohdassa vahvistettu kriteeri ole ilmeisen suhteeton rajoittavilla toimenpiteillä tavoiteltuihin päämääriin nähden. Tämä kriteeri on omiaan rajoittamaan Venäjän federaation keinoja käydä informaatiosotaa, koska kyseiset oikeushenkilöt, yhteisöt tai elimet sen vuoksi, että niillä on yhteyksiä Venäjän turvallisuuspalveluun, vahvistavat suoraan tai epäsuorasti Venäjän hallituksen valmiuksia panna toimeen Ukrainan alueellista koskemattomuutta, suvereniteettia ja itsenäisyyttä heikentäviä toimia ja politiikkoja. Tämä kriteeri on siten tarpeellinen, jotta Venäjän viranomaisiin kohdistuvaa painetta voitaisiin lisätä niin, että ne lopettavat Ukrainan vakautta horjuttavat toimensa ja politiikkansa, joita ne toteuttavat muun muassa informaatiosodankäynnillä. Unionin yleinen tuomioistuin täsmentää, että i alakohdassa vahvistetulla kriteerillä heikennetään kyseisten yhteisöjen valmiuksia tukea Venäjän turvallisuuspalvelua ja ettei se ole ilmeisen soveltumaton näihin päämääriin nähden eikä sitä näin ollen voida pitää suhteettomana siltä osin kuin siinä ei velvoiteta neuvostoa näyttämään toteen, että kyseinen yhteisö on tosiasiallisesti osallistunut informaatiosotaan. Tältä osin unionin yleinen tuomioistuin katsoo, että i alakohdassa vahvistetussa kriteerissä asetettu FSB:n luvan tai aseita ja puolustustarvikkeita koskevan luvan hallussapitoa koskeva edellytys on, koska sen nojalla voidaan kohdistaa toimenpiteitä paitsi niihin Venäjän tietotekniikka-alalla toimiviin yhteisöihin, jotka tosiasiallisesti osallistuvat informaatiosotaan, myös yhteisöihin, jotka Venäjän turvallisuuspalvelu voi mobilisoida avustamaan itseään, asianmukainen ja tarpeellinen kyseisellä kriteerillä tavoitellun päämäärän saavuttamiseksi.
Kolmanneksi unionin yleinen tuomioistuin katsoo, ettei kyseisellä kriteerillä loukata suhteettomasti elinkeinovapautta. (
4
) Se toteaa erityisesti, että neuvosto saattoi näiden tavoitteiden ensisijaisen merkittävyyden perusteella katsoa harkintavaltansa rajoja ylittämättä, että i alakohdassa vahvistetun kriteerin soveltamisesta aiheutuneet elinkeinovapauden rajoitukset olivat asianmukaisia ja tarpeellisia Venäjän federaatioon kohdistuvan paineen lisäämiseksi. Koska näillä toimenpiteillä ei estetä venäläisiä tietotekniikka-alan yrityksiä harjoittamasta liiketoimintaansa, tällaisia rajoituksia ei voida pitää tavoitellun päämäärän kannalta suhteettomana ja sietämättömänä puuttumisena, jolla loukattaisiin niiden yhteisöjen, joita kyseinen kriteeri koskee, elinkeinovapauden keskeistä sisältöä.
Kantajan mainitsemista arviointivirheistä unionin yleinen tuomioistuin toteaa, että se alkuperäisissä toimissa ja ensimmäisissä pysyttämistoimissa nimetty henkilö, jonka on osoitettava täyttävän i alakohdassa vahvistetussa kriteerissä asetetut edellytykset, on kantaja alias Positive Technologies alias Gruppa Pozitiva yhteisönä eikä kantaja yhtiönä tai oikeushenkilönä. Se myös huomauttaa, että vaikka Pozitiv Teknolodzhiz on kantajasta oikeudellisesti erillinen oikeushenkilö, neuvosto saattoi pätevästi katsoa, että koska tämä tytäryhtiö on täysin kantajan määräysvallassa, kantaja käyttää siinä ratkaisevaa vaikutusvaltaa eikä se ole kantajaan nähden itsenäinen yhteisö. Koska on osoitettu, että kantajan tytäryhtiöllä Pozitiv Teknolodzhizilla on FSB:n lupa, edellytykset, jotka i alakohdassa vahvistetussa kriteerissä asetetaan kantajan merkitsemiseksi luetteloihin yhteisönä, täyttyvät. Tässä yhteydessä sillä, että FSB:n luvissa mainittu verotunniste ei vastaa kantajalle oikeushenkilönä annettua verotunnistetta, ei ole merkitystä osoitettaessa, että kantaja yhteisönä täyttää i alakohdassa vahvistetussa kriteerissä asetetut luetteloon merkitsemisen edellytykset. Unionin yleinen tuomioistuin toteaa, ettei neuvosto tehnyt arviointivirhettä, kun se merkitsi kantajan nimen kyseessä oleviin luetteloihin ja pysytti sen niissä.
(
1
)	Rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta 17.3.2014 annetun neuvoston päätöksen 2014/145/YUTP (EUVL 2014, L 78, s. 16), sellaisena kuin se on muutettuna 23.6.2023 annetulla neuvoston päätöksellä 2023/1218 (EUVL 2023, L 159 I, s. 526), 2 artiklan 1 kohdan i alakohdassa säädetään seuraavaa:
”1. Jäädytetään kaikki varat ja taloudelliset resurssit, jotka kuuluvat seuraaville, liitteessä luetelluille tahoille tai ovat niiden omistuksessa, hallussa tai määräysvallassa: – –
i) Venäjän tietotekniikka-alalla toimivat oikeushenkilöt, yhteisöt ja elimet, joilla on Venäjän federaation turvallisuuspalvelun (FSB) lupa-, sertifiointi- ja valtionsalaisuuksien suojaamiskeskuksen (FSB Center for Licensing, Certification and Protection of State Secrets) hallinnoima lupa tai ’aseita ja puolustustarvikkeita’ koskeva Venäjän teollisuus- ja kauppaministeriön hallinnoima lupa – –”
(
2
)	Rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 23.6.2023 annettu neuvoston päätös (YUTP) 2023/1218 (EUVL 2023, L 159 I, s. 526) ja Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 23.6.2023 annettu neuvoston täytäntöönpanoasetus (EU) 2023/1216 (EUVL 2023, L 159 I, s. 335) (jäljempänä alkuperäiset toimet) ja rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta 13.9.2023 annettu neuvoston päätös (YUTP) 2023/1767 (EUVL 2023, L 226, s. 104) ja Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 13.9.2023 annettu neuvoston täytäntöönpanoasetus (EU) 2023/1765 (EUVL 2023, L 226, s. 3) (jäljempänä ensimmäiset pysyttämistoimet).
(
3
)	Rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 12.3.2024 annettu neuvoston päätös (YUTP) 2024/847 (EUVL L, 2024/847) ja Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 12.3.2024 annettu neuvoston täytäntöönpanoasetus (EU) 2024/849 (EUVL L, 2024/849) (jäljempänä toiset pysyttämistoimet) ja rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 12.9.2024 annettu neuvoston päätös (YUTP) 2024/2456 (EUVL L, 2024/2456) ja Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 12.9.2024 annettu neuvoston täytäntöönpanoasetus (EU) 2024/2455 (EUVL L, 2024/2455) (jäljempänä kolmannet pysyttämistoimet).
(
4
)	Euroopan unionin perusoikeuskirjan 16 artiklassa vahvistettu perusvapaus.